Ons ry al die pad van Mosselbaai in die middel van die somer deur die warm Karoo. Kom by gastehuis aan. Die dame sê vir ons “Jammer maar julle eenheid se lugversorging is stukkend”. Die plek is soos 'n oond. Die dakwaaier raas met 'n klap-klap-geluid dat ons hom nie kon gebruik nie.
Op pad na Kaapstad is hierdie gastehuis 'n goeie oornagstop. Dis baie warm gedurende Desember, en sou dit lekker gewees het as die airconditioner gewerk het. Maar ek verstaan dat die tegnikus op vakansie was.
As jy by die dam wil bly, of ten minste 'n dam uitsig wil hê, is Rose Cottage nie die plek om te wees nie.
Plek is skoon en netjies en goed ingerig. Die aircon het ongelukkig nie gewerk nie, maar dit was buite die beheer van die eienaar. Geen klagtes oor die diens nie. Die krag het op 'n stadium uitgeskop en die eienaar het die onmiddelik kom reg maak. Puik diens.
Plek was skoon, behalwe vir die 2 spinnekoppies wat verward op ons laken rondgehardloop het toe ek die duvet ooptrek. En dan sal dit goed wees as die gaste gevra word om as hulle na donker beweeg asb. die hek toe te maak. Ons het heelnag met die hek oopgeslaap, want die mense wat laaste ingekom het, het dit oopgelos en ons was alreeds in die bed. Lugreëlaar (sonder remote) is in die gang, ver van die hoofslaapkamer af.
Uitgerus toe ons weer daar vertrek. My vrou was beïndruk met die netjiese skoon plek wat sy daar gekry het. Sal altyd my oornagplek wees.
So is dit maar met solar geysers in die winter. Voor ek solar geysers in al my eenhede ingesit het, was ons Eskom krag rekening so hoog dat ek 'n besluit moes maak. Sluit al my gastehuise oor skakel oor na solar. Mens moet maar verstaan, in die winter het jy 'n keuse on of in die aand, of in die oggend warm water te hê.
Ons was aangenaam verras met die lieflike huis - netjies met letterlik alles wat 'n mens nodig het. Die binnebraai was 'n bonus!
Die bad het nie 'n prop gehad nie en die storie binne die bad was hopeloos te groot. Die water het die hele badkamer vol geloop. Die foto's is ook out dated. Die plek lyk nie soos op die foto's nie.
Baie tevrede met die diens. Ons was gratis na 'n beter kamer opgegradeer toe die eienaars sien ons het klein kinders en daar word gebou en gebreek naby die eenheid wat ons sou gebruik het.
Was 'n lekker aand. Johan en sy vrou is baie behulpsaam en altyd beskikbaar. Het ongelukkig my 2 verekussings van die Hexrivier daar vergeet.
Netjies, maar klein. Woord "cottages" is verwarrend. Daar is geen cottage. Dit is 'n ou huis wat in 3 eenhede verdeel is. Geen muur tussen eenhede, net 'n houtkas. Kon als hoor wat bure doen. Prys net vir bed, is te veel gevra. Is ook vêr van die dam geleë.
Dit is 'n netjiese plekkie, maar nie vier ster waardering werd nie. Nie veilig volgens die eienaar nie, geen motorveiligheid en motor moes volledig afgelaai word vir 'n oornag. Te hoog geprys.
Alles baie mooi skoon. Goeie verwelkoming. Parkering net 'n probleem as al die eenhede bespreek is. Sal weer daar gaan oorslaap. Waarde vir geld.
Ons was nog op pad toe hul ons skakel en vra waar ons was. Hulle het ons by die garage kom haal. Die beste diens ooit, en nie eers te praat oor die gesindheid nie. Baie dankie vir die voorreg om by Rose Cottage te kon oornag.
Rose Cottage is 'n baie skoon en netjiese plek. Die parkering is ook veilig en dit was baie stil en rustig gewees. Wat ons opgeval het is dat die beddegoed pragtig skoon is en heerlik geruik het! Ons sal beslis weer van julle gebruik maak in die toekoms.
Skoon, veilige omgewing, rustige oornag, baie spasie vir klein kinders om in te speel. Gemaklike verblyf met alles wat jy nodig sal hê. Vriendelike eienaars wat alles in die huis uitwys voor jy ingaan.
Baie behupsaam. Baie betrokkenheid vanaf diensverskaffers. Ek is deurlopend op hoogte gehou en het inligting ontvang van hoe om vanaf N1 my verblyf gerieflik en gemaklik te laat plaasvind. Volledige begeleiding en instruksies is op 'n logiese en verstaanbare wyse oorgedra en 'n netjiese, skoon eenheid het my ingewag. Na 'n rustige nag kon ek my reis die volgende oggend voortsit.
Baie dankie vir die vriendelike ontvangs en vir die moeite wat Johan gedoen het om ons by die naaste winkelkompleks te kom haal. Ons het in Rooibekkie tuisgegaan en was beïndruk met die netheid en gerief van die kothuis, dit beskik oor meer as wat jy regtig benodig. Het ook die rustigheid geniet. Sal beslis weer hier tuisgaan!
Mens leer nie dat wat jy op internet sien (foto's) nie noodwendig die realiteit is nie! Verder, die verblyf in Rose Cottage was aangenaam omdat die plek netjies is - maar dit is al, vakansiegangers word uitgebuit omdat hulle moet vat wat hulle kry! Met ons terugkeer het ons vir dieselfde bedrag in 'n stylvolle eenheid geslaap, bed en ontbyt ingesluit - nooit weer sal ons by "Die Dam" oornag nie en dit is die boodskap wat ons sover moontlik sal versprei. Mens is altyd bereid om te betaal vir 'n sekere standaard - ons reis baie en ons weet waarvan ons praat, hierdie was 'n manier om te skep solank die feesseisoen 'oop' is, laat ander reisigers maar in die toekoms deur hulle ore betaal vir 'n bed om in te slaap, ons sal beslis nie. Ons hét 'n evalueringsvorm voltooi, maar vir goeie rede is dit seker nie ingedien nie. Kliëntetevredenheid is in kort wanneer 'n kliënt se behoefte en verwagting aangespreek word, nie net jou behoefte nie (om slaapplek te kry nie), die plek is netjies en skoon en alles het gewerk wat moes gewerk het, maar waarde vir geld was dit beslis nie! Die foto wat ook van "Rose Cottage" geplaas word, is absoluut misleidend. Al hierdie dinge kan ek sê as 'n Direkteur in Gehalteversekering met 'n doktorskwalifikasie daarin!
Dankie vir jou terugvoering, Ek vra om verskoning indien jy nie die verblyf geniet het nie. Ons streef daarna om ons gaste se verblyf so aangenaam moontlik te maak en het daarom juis vir julle verblyf as 'n vergunning teen 'n 40% persent afslag gebied. Alle inligting en fotos vertoon reg en is onlangs opgedateer op die webblad.
Ons was gul ontvang. Plek baie netjies en veilig. Toe daar probleem met stortdeur was, was ons na 'n ander kamer verwys sonder enige ekstra koste vir ons. Alles was baie netjies en skoon.
Ons het lekker gebraai en kon 'n rustige nag in 'n mooi skoon en netjiese kothuis geniet. Die ontvangs en hulp van die bestuurder was uitstekend.
Heeltemal overpriced! Die advertensie en ook 'confirmation letter' is baie misleidend. 'n Volledig toegeruste kombuis met eetkamer en sitvertrek is niks meer as 'n 3x3 m vertrekkie nie. Alles is so beknop. Die privaat buite badkamer is nie vir gaste se gebruik nie. Die splash pool is onder reperasie! En glad nie so privaat en romanties soos die prentjie dit laat klink het nie. Hierdie is niks meer as 'n baie duur oornagkamer nie. Ek sal dit beslis nie aanbeveel nie!
Enigste probleem wat ons beleef het was dat krag af was op die dag van vertrek en kon sodoende nie die stoof gebruik om vir ons ontbyt te maak nie.
Hi Hannes, jammer vir die ongerief, ons het 'n "stand-in" bestuurder vir hierdie aand gehad want Ronnie was siek in bed met griep.
Ons was hartlik ontvang, die venue was gerieflik, versorg, veilig en super skoon en met alles wat ons nodig gehad het vir 'n selfsorg braai.
Die diens was vriendelik en baie tegemoetkomend, ongelukkig het die fasiliteite nie aan 'n billike verwagting voldoen nie. Die kamers is nie baksteengeboue nie, eerder tydelike eenhede. Dit beteken dat die skeiding tussen gaste letterlik plankdun is en alle geluide hoorbaar is. Dit is nie aangenaam om die volle besonderhede van die argumente (met al die nodige kru taal) van die gaste langsaan deur die nag te hoor nie. Die stort maak gebruik van 'n laedruk solar-verwarmer, wat beteken die waterdruk is laag en baie sensitief. Tog kan dit aanvaar word in 'n area wat gebuk gaan onder 'n knellende droogte. Die klam handdoeke op die gastebeddens, is egter minder aanvaarbaar. Dit het gereën voor ons koms, maar dan kon daar 'n plan gemaak word met 'n tuimeldroër. Vir die prys wat jy betaal, verwag mens beter fasiliteite. Jammer, ek sal nie Rose Cottage aanbeveel nie.
Hierdie verblyf is heeltemal te duur vir dit wat aangebied word. Elkeen het verwagtinge, maar die prys sal hersien moet word, veral in die omgewing.
Ontvangs was nie vriendelik gewees nie. Ons moes wag vir Ronnie om ons te ontvang. Ligging nie goed nie! Veiligheid kan na gekyk word. Wil nie net negatiewe kommentaar lewer nie, maar sal dit glad nie aanbeveel as 'n oornagplek nie. Heeltemal te duur vir dit wat jy kry en foto's op internet is bedrieglik.